جمهور باشقانی و عدالت و اینکیشاف پارتیسی‌نین صدری رجب طیب اردوغان سفیرلرله اننوی ایفطار یئمگینده چیخیش ائتدی.
اردوغان جیخیشیندا ترور تشکیلات‌لارینا قارشی گذشت‌سیز موباریزه‌دن دانیشا‌راق بون‌لاری سؤیله‌دی: "بولوجو ترور تشکیلاتی پ.کا.کا و اونون سوریه قولو پ.ی.د / ی.پ.گ، داعش، القاعده و ان اساسی، یئنی نسیل هیبرید ترور تشکیلاتی اولان فتح الله چی ترور تشکیلاتی ایله قطعیت ایله موباریزه آپاریریق. لاکین اولوسلار آراسی عالم ده ترور مسئله‌سینده ایکی‌لی ایستاندارت‌لارین هله ده داوام ائتدیگینی تأسفله دئمک مجبوریتینده‌یم. پ.کا.کا-نین بایراق آدلاندیردیغی اسکی پارچالاریندان‌ ایللردیر کی، غرب اؤلکه‌لرینده سربست شکیلده ایستیفاده ائدیلیر. تشکیلات تضییق و تهدیدله پول توپلاییر. نماینده‌لری پایتاخت‌لارین ان مرکزی میدان‌لاریندا راحت شکیلده ترور تبلیغاتی آپاریرلار. فتو اوچون ده بونا بنزر شئی‌لر سؤیله‌مک اولار.".
آوروپانین بیر سیرا اؤلکه‌سی‌نین الی گوناه‌سیز اینسان‌لارین قانینا بولاشان قاتیل‌لرین سیغینا‌جاق لیمانی اولدوغونو قئید ائدن اردوغان: "ترور تشکیلات‌لارینا بئله بیر ایکی‌لی موضع نوماییش اولونارسا، تروریزمله موباریزه یولوندا ایره‌لیلمک مومکون اولماز. اولا، تروریسته تروریست دئمیی بیلمک، سونرا دا اونلارا قارشی ال بیرلیگی ایله موباریزه ائتمک شرط‌دیر. تورکیه بو دهشت‌لی منظره قارشی‌سیندا گلجیینه یؤنلمیش تهدیدلری بئشیگینده دفع ائتمک اوچون تدبیرلرینی گؤرور" دئدی.
